Ministru kabineta noteikumu “Grozījums Ministru kabineta 2009.gada 19.maija noteikumos Nr.437 “Noteikumi par darbības programmas “Infrastruktūra un pakalpojumi” papildinājuma 3.1.4.1.5.apakšaktivitāti “Infrastruktūras pilnveidošana sociālās rehabilitācijas pakalpojumu sniegšanai personām ar garīga rakstura traucējumiem””” projekta sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Grozījums 2009.gada 19.maija Ministru kabineta noteikumos Nr.437 “Noteikumi par darbības programmas “Infrastruktūra un pakalpojumi” papildinājuma 3.1.4.1.5.apakšaktivitāti “Infrastruktūras pilnveidošana sociālās rehabilitācijas pakalpojumu sniegšanai personām ar garīga rakstura traucējumiem””” (turpmāk – MK noteikumu projekts) ir izstrādāts, lai nodrošinātu darbības programmas “Infrastruktūra un pakalpojumi" Labklājības ministrijas administrētajām aktivitātēm pieejamā finansējuma efektīvu apguvi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Ministru kabineta 2009.gada 19.maija noteikumu Nr.437 “Noteikumi par darbības programmas “Infrastruktūra un pakalpojumi” papildinājuma 3.1.4.1.5.apakšaktivitāti “Infrastruktūras pilnveidošana sociālās rehabilitācijas pakalpojumu sniegšanai personām ar garīga rakstura traucējumiem”” (turpmāk – MK noteikumi Nr.437) 48.2.punktā ir noteikts, ka 3.1.4.1.5.apakšaktivitātes “Infrastruktūras pilnveidošana sociālās rehabilitācijas pakalpojumu sniegšanai personām ar garīga rakstura traucējumiem” (turpmāk - 3.1.4.1.5.apakšaktivitāte) otrās ierobežotas projektu iesniegumu atlases kārtas ietvaros īstenotā projekta Rīgas plānošanas reģionā beigu termiņš ir 2014.gada 31.decembris.  Pēc iepriekšējo valsts sociālās aprūpes centra “Rīga” (turpmāk – VSAC “Rīga”) filiāles “Ezerkrasti” rekonstrukcijas darbu līgumu pārtraukšanas VSAC “Rīga” 2013.gada 9.septembrī izsludināja jaunu iepirkumu rekonstrukcijas darbu pabeigšanai. Ņemot vērā apstrīdējumus iepirkuma procesa ietvaros, VSAC “Rīga” līgumu par rekonstrukcijas darbu pabeigšanu filiālē “Ezerkrasti” varēja noslēgt tikai 2014.gada 27.martā.  Attiecīgi vēlāk, kā sākotnēji plānots, bija iespējams uzsākt rekonstrukcijas darbus, jo ieilga būvatļaujas saņemšana no Rīgas būvvaldes. Šī iemesla dēļ bija jāpārceļ arī iekārtu un aprīkojuma piegāde un uzstādīšana, jo to var veikt telpās, kurās pabeigti rekonstrukcijas darbi, tādēļ vēlāk tika uzsākta arī aprīkojuma un inventāra iepirkuma procedūra, t.i., iepirkums tika publicēts 2014.gada 8.maijā. Ņemot vērā iegādājamā inventāra un aprīkojuma specifiku un apjomu, kā arī, lai nodrošinātu atbilstošu pretendentu piesaisti un iekārtu un aprīkojuma iegādi, minētā iepirkuma procedūra 2014.gada 20.jūnijā tika pārtraukta un tika nolemts šo iepirkumu organizēt vairākos blokos. Mēbeļu piegādei un uzstādīšanai iepirkuma procedūra ir izsludināta 2014.gada 1.augustā ar pretendentu piedāvājumu iesniegšanas termiņu līdz 2014.gada 14.oktobrim, savukārt 2014.gada 25.augustā ir izsludināti iepirkumi mīkstā inventāra, medicīnas preču un tehnisko palīglīdzekļu iegādei ar pretendentu piedāvājumu iesniegšanas termiņu līdz 2014.gada 4.oktobrim. Iepirkuma procedūra medicīnas preču un tehnisko palīglīdzekļu iegādei no VSAC “Rīga” neatkarīgu iemeslu dēļ noslēdzās bez rezultāta, jo iesniegtie piedāvājumi neatbilda iepirkuma procedūras dokumentos noteiktajām prasībām un VSAC ‘Rīga” nācās izsludināt atkārtotu iepirkumu. Pārējām aprīkojuma un inventāra vienībām iepirkumu procedūras plānotas 2014.gada oktobrī un novembrī. Attiecīgi oktobrī tiek paredzēts izsludināt iepirkumu sadzīves tehnikas, tematisko darbnīcu un atpūtas telpas aprīkojuma iegādei, savukārt, novembrī tiek paredzēts izsludināt iepirkumu sporta inventāra un elektropreču iegādei. Jāatzīmē, ka minētie iepirkumi ir īstenojami tikai pēc mēbeļu iepirkuma īstenošanas un tā apstrīdēšanas gadījumā, var kavēties arī iepirkumu izpilde.  2014.gada 12.septembrī tika konstatēti jauni no finansējuma saņēmēja neatkarīgi apstākļi, kas kavē līguma izpildi un būvdarbu pabeigšanu plānotajā termiņā (sākotnēji tika plānots, ka būvniecības darbi atbilstoši līguma nosacījumiem tiktu pabeigti 2014.gada 28.oktobrī):   * būvniecības darbu laikā tika konstatēta pārseguma paneļa deformācija un tādēļ ir apturēti būvdarbi vairākās būvobjekta telpās. Plaisa izveidojusies pārseguma panelī, kura uzstādīšanu veica iepriekšējie būvnieki; * lifta tehniskās apsekošanas laikā tika konstatētas nekvalitatīvas liftu šahtas metāla konstrukciju metinājuma šuves, kā rezultātā ir apturēti darbi liftu šahtu zonās un saistītajās kāpņu telpās; * būvnieks ir konstatējis, ka būvobjekta ūdensvads ugunsdrošības pasākumu nodrošināšanai nav pieslēgts pie Rīgas pilsētas maģistrālajiem tīkliem, kā arī nav samontēts ūdens mērītāja mezgls.   Lai novērstu visus iepriekšminētos apstākļus, būvnieks un finansējuma saņēmējs paredz, ka būvdarbu izpilde varētu kavēties vismaz par vienu mēnesi, savukārt, neveicot būvobjekta ūdensvada pieslēguma izbūvi pie Rīgas pilsētas maģistrālajiem tīkliem, finansējuma saņēmējs nevarēs nodot būvobjektu ekspluatācijā.  Līdz ar termiņa nobīdi ir pārcelta arī aprīkojuma iegāde. Tā kā atsevišķu inventāra un iekārtu piegādes laiks ir 2 mēneši un ņemot vērā, ka atsevišķi aprīkojuma iepirkumi jau ir noslēgušies bez rezultāta un VSAC “Rīga” bija jāizsludina jauni iepirkumi, pastāv reāls risks, ka atsevišķa inventāra un aprīkojuma piegāde un uzstādīšana būs iespējama tikai 2015.gada janvārī – februārī (iepirkumu procedūras rezultātu apstrīdējumu gadījumā pat 2015.gada II. ceturksnī). Šajā gadījumā samaksu par inventāra piegādi un aprīkojuma uzstādīšanu būs jāveic 2015.gadā, kad finansējuma saņēmējam projektā vairs nebūs pieejami finanšu līdzekļi.  Uz 2014.gada 25.septembri VSAC “Rīga” filiāles “Ezerkrasti” fasādes darbi ir pabeigti par 99% un ēkas iekšdarbi ir pabeigti par 65%, kā arī ir uzsākti teritorijas labiekārtošanas darbi un uzsākts mēbeļu un aprīkojuma iegādes iepirkuma process. Ņemot vērā līdzšinējo projekta īstenošanas stadiju, nav samērīgi pārtraukt projekta īstenošanu, nesasniedzot projekta mērķi – izveidota infrastruktūra pakalpojumu sniegšanai 181 personai ar garīga rakstura traucējumiem.  Ņemot vērā, ka VSAC “Rīga” šobrīd ir vienīgais projekta īstenotājs 3.1.4.1.5.apakšktivitātes ietvaros (pārējie projekti ir pabeigti), projekta īstenošanas pagarināšana neietekmēs citu finansējuma saņēmēju intereses.  VSAC ‘Rīga” projekta iesnieguma vērtēšanas brīdī projekta īstenošanas termiņš tika vērtēts atbilstoši MK noteikumu Nr.437 2.pielikuma “Projektu iesniegumu vērtēšanas kritēriji” (turpmāk – 2.pielikums) kvalitātes kritērijam Nr.3.3., bet ņemot vērā, ka šis kritērijs nosaka tikai priekšrocību projektiem ar īsāku īstenošanas termiņu, tas neietekmēja lēmuma pieņemšanu un, ja sākotnēji VSAC ‘Rīga” projekts būtu ieguvis zemāku punktu skaitu, tas jebkurā gadījumā tiktu apstiprināts. Savukārt, ja projekta iesniegums neatbilstu MK noteikumu Nr.437 2.pielikuma administratīvā kritērija Nr.1.19 nosacījumiem, tas būtu ticis noraidīts.  Tā kā VSAC “Rīga” projekta īstenošanas termiņš atbilstoši MK 2007.gada 26.jūnija noteikumiem Nr.419 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu” (turpmāk – MK noteikumi Nr.419) jau ir ticis pagarināts par 24 mēnešiem, tad saskaņā ar MK noteikumu Nr.419 25.41.apakšpunkta nosacījumiem, vairs nevar veikt grozījumus līgumā par projekta īstenošanu, atsaucoties uz kādu no MK noteikumu Nr.419 25.2 punktā norādītajiem apstākļiem.  Ņemot vērā visu iepriekšminēto, nepieciešami attiecīgi grozījumi MK noteikumos Nr.437, pagarinot 3.1.4.1.5.apakšaktivitātēs otrās ierobežotas projektu iesniegumu atlases kārtas īstenošanas termiņu par sešiem mēnešiem. |
|  | Projekta izstrādē iesaistītās institūcijas | MK noteikumu projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ilgstošas sociālās aprūpes un sociālās rehabilitācijas institūcijas klienti – personas ar garīga rakstura traucējumiem. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2014.gads** | | Turpmākie trīs gadi (EUR) | | |
| **2015.** | **2016.** | **2017.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 1 124 196 | 538 967 | -907 446 | -1 124 196 | -1 124 196 |
| 2. Budžeta izdevumi: | 1 322 584 | 1 073 072 | -1 022 584 | -1 322 584 | -1 322 584 |
| 3. Finansiālā ietekme: | -198 388 | -534 105 | 115 138 | 198 388 | 198 388 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | N/A | N/A | N/A | N/A |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Budžeta ieņēmumi ir Eiropas Reģionālās attīstības fonda (turpmāk - ERAF) daļa, un budžeta izdevumi ir kopējie nepieciešamie līdzekļi attiecīgajā gadā. ERAF finansējuma apmērs ir 85 procenti un valsts budžets – 15 procentu no kopējās projekta attiecināmo izmaksu kopsummas. Budžeta izdevumi ir kopējās projektu ieviešanai nepieciešamās izmaksas, tai skaitā neatbilstoši veiktas izmaksas un neattiecināmās izmaksas.  3.1.4.1.5. apakšaktivitātei kopējais darbības programmas papildinājumā paredzētais attiecināmais finansējums ir EUR 8 422 405, tai skaitā ERAF finansējums EUR 7 159 047 un valsts budžeta finansējums EUR 1 263 358. Papildus apakšaktivitātei ir pieejams virssaistību finansējums EUR 623 231 apmērā, tai skaitā ERAF finansējums EUR 529 745 un valsts budžeta finansējums EUR 93 486. Pamatojoties uz Ministru kabineta sēdes 2013.gada 28.maija protokola Nr.32 47.§ 7.2. punktu, 3.1.4.1.5.apakšaktivitātei tiek piešķirts finansējums neattiecināmajām izmaksām EUR 483 776 apmērā.  **Līdz 2013.gada 31.decembrim** 3.1.4.1.5. apakšaktivitātes projektos kopējās izmaksas ir EUR 6 878 546,77, no tām attiecināmās izmaksas EUR 5 975 828,63, tai skaitā ERAF finansējums EUR 5 079 454,33 un valsts budžeta finansējums EUR 896 374,30 un valsts budžeta neattiecināmas izmaksas EUR 902 718,14 no tām neatbilstoši veiktas izmaksas EUR 722 974,59.  Šobrīd turpinās tikai viena projekta “Valsts sociālās aprūpes centra "Rīga" sociālās aprūpes un rehabilitācijas pakalpojumu attīstība” ieviešana.  **2014. gadā** indikatīvi kopējās izmaksas ir EUR 2 395 655,46, no tām attiecināmās izmaksas EUR 1 956 662,80, tai skaitā ERAF finansējums EUR 1 663 163,28 un valsts budžeta finansējums EUR 293 499,42, un valsts budžeta neattiecināmās izmaksas EUR 438 992,66. Valsts budžetā 2014. gadam projekta ieviešanai paredzēts finansējums EUR 1 322 584 apmērā, un tas ir par EUR 1 073 072 mazāk kā nepieciešams projekta ieviešanai. Iztrūkstošo finansējumu plānots pārdalīt no Labklājības ministrijas atbildībā esošo ES fondu aktivitātēm, kurām šogad veidojas valsts budžeta finansējuma atlikums.  **2015. gadā** indikatīvi kopējās izmaksas EUR 300 000 no tām attiecināmās izmaksas EUR 255 000, tai skaitā ERAF finansējums EUR 216 750 un valsts budžeta finansējums EUR 38 250 un valsts budžeta neattiecināmās izmaksas EUR 45 000. Budžeta ilgtermiņa saistībās finansējums projekta ieviešanai šobrīd nav paredzēts. LM plāno pieprasīt iztrūkstošo finansējumu, indikatīvi EUR 300 000 apmērā pēc projekta grozījumu apstiprināšanas, 2015. gada budžeta izstrādes laikā. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finansējuma sadalījums 2014. un 2015. gadā norādīts indikatīvi. Precīzs finansējuma sadalījums būs zināms pēc finansējuma saņēmēja iesniegtu projekta grozījumu apstiprināšanas un iepirkuma procedūras norises.  Gadījumā, ja VSAC “Rīga” inventāra un aprīkojuma iepirkumos būs papildu apstrīdējumi vai arī citu iemeslu dēļ aizkavēsies inventāra un aprīkojuma uzstādīšana, kas kavēs iepirkumu īstenošanu un finansējuma apguvi 2014.gadā, iztrūkstošā finansējuma pieprasījums 2015.gadā varētu būt arī lielāks. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VSAC “Rīga” kā ES fondu finansējuma saņēmējs. Centrālā finanšu un līgumu aģentūra kā sadarbības iestāde. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

Anotācijas IV un V sadaļa – MK noteikumu projekts šo jomu neskar.

Labklājības ministrs U.Augulis

30.10.2014. 13:52

1673

Vjačeslavs Makarovs  
Tel.: 67021630  
Vjaceslavs.Makarovs@lm.gov.lv